wickkiey/tamil-wikipedia-chunked huggingface dataset:
# வடகரை, தமிழ்நாடு

**வடகரை** என்பது திருநெல்வேலி மாவட்டத்தில் செங்கோட்டை தாலுகாவில் அமைந்துள்ள ஒரு கிராமமாகும்.  
புகழ்பெற்ற பாபநாசம் அணையிலிருந்து 42 கி.மீ., திருநெல்வேலியிலிருந்து 37 கி.மீ., மற்றும் பேச்சிப்பாறை அணையிலிருந்து 61 கி.மீ. தூரத்திலும் அமைந்துள்ளது. அனுமன் நதியின் கொடையால் நீர்ப்பாசன வசதி இங்கு உள்ளது. இதன் அருகில் உள்ள கோவில் நகரமான சங்கரன்கோவில் 42 கி.மீ. தூரத்தில் அமைந்துள்ளது.
# நிங்போடாங் தொடர்வண்டி நிலையம்

**நிங்போடாங் தொடர்வண்டி நிலையம்** (சீனம்: 宁波东站, ), அல்லது **நிங்போ கிழக்கு தொடர்வண்டி நிலையம்** சீனாவின் நிங்போ மாவட்டத்தில் அமைந்துள்ள யாங்தெய்வன் தொடர்வண்டி நிலையத்தின் ஓர் அங்கம். இந்த தொடர்வண்டி நிலையம், முதலில் சரக்குப் போக்குவரத்திற்காக ஆரம்பிக்கப்பட்டதாகும். இதன் அருகே உள்ள நிங்போ தொடர்வண்டி நிலையம் மறுசீரமைக்கப்பட்ட பொழுது, 2010ம் வருடம் செப்டம்பர் 8ம் நாள், இந்தத் தொடர்வண்டி நிலையம் பயணியர் பயன்பாட்டிற்காகத் திறக்கப்பட்டது. பின்னா், நிங்போ தொடர்வண்டி நிலையம் மறுசீரமைப்புப் பணி நிறைவடைந்ததும், இந்த நிலையம் நிங்போவின் இரண்டாம் நிலைத் தொடர்வண்டி நிலையமாக மாற்றப்பட்டது.
# நிங்போடாங் தொடர்வண்டி நிலையம்

## போக்குவரத்து

யிங்சூ மாவட்டத்தையும் ஜியாங்டாங் மாவட்டத்தையும் இணைக்கும் தெற்கு சங்சியன் பிரதான நெடுஞ்சாலை, நிங்போடாங் தொடர்வண்டி நிலையத்தைக் கடந்து செல்கிறது.
# நிங்போடாங் தொடர்வண்டி நிலையம்

## குறிப்புகளும் மேற்கோள்களும்

- (சீனத்தில்) 铁路宁波东站试桩开工
- (சீனத்தில்) 火车东站明年６月建成 火车北站搬迁到洪塘
- (சீனத்தில்) 鄞州新城区与宁波中心城区将再添1条通道
- (ஆங்கிலத்தில்) Ningbo East Railway Station opened to the public
# பரிமள சுகந்தி

**பரிமள சுகந்தி** என்பவர் பார்வதிதேவியின் அவதாரங்களில் ஒன்றாகும். பரதநாட்டியத்தினை சிவபெருமானிடமிருந்து கற்றுக் கொண்ட பரத முனிவரின் கடுந்தவத்தினால், பார்வதி தேவி அவருக்கு மகளாக பிறப்பதாக வரமளித்தார். அதன் படி பரத முனிவருக்கு பிறந்தார். அவருக்கு பரத முனிவர் பரிமள சுகந்தி என்று பெயரிட்டார்.  
பரிமள சுகந்தி சிவபெருமான் தன்னை திருமணம் செய்ய வேண்டுமென 16 திங்கள் கிழமைகளில் விரதத்தினை மேற்கொண்டார். 17வது திங்கள் கிழமையன்று சிவபெருமான் மணவாளேஸ்வரராக தோன்றி பரிமள சுகந்தியை மணந்தார்.
# பரிமள சுகந்தி

## தொடர்புடைய இணைப்புகள்

- மீனாட்சி சுந்தரேசுவரர் திருமணம்
- சோமவார விரதம்
# ஈரோடு சந்திப்பு தொடருந்து நிலையம்

**ஈரோடு சந்திப்பு தொடருந்து நிலையம்** (*Erode Junction railway station*, நிலையக் குறியீடு:*ED*), இந்தியாவின், தமிழ்நாட்டின் முக்கிய நகரான ஈரோடு நகரில் உள்ள தொடருந்து நிலையமாகும். தமிழகத்தின் முக்கிய தொடருந்து நிலையங்களுள் ஒன்றான இந்த நிலையம், தென்னக இரயில்வே கட்டுப்பாட்டின் கீழ் உள்ளது. ஈரோடு மத்திய பேருந்து நிலையத்திலிருந்து 3 கி.மீ. தொலைவில் அமைந்துள்ளது. மேலும், சீர்தரத்துக்கான அனைத்துலக நிறுவனத்தின் (ISO) அங்கீகாரம் பெற்ற டீசல் எந்திர தளமும், மின்மய எந்திர தளமும் ஒருங்கே பெற்றுள்ளது. இந்தியாவின் திருநாட்டின் மூன்றாவது தூய்மையான தொடர்வண்டி சந்திப்பு என பெயர்பெற்றது.
# ஈரோடு சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, ஈரோடு சந்திப்பு தொடருந்து நிலையத்தை புதுப்பிக்கும் பணிக்கு 38 கோடி 30 இலட்சம் ரூபாய் ஒதுக்கப்பட்டுள்ளது. ஒரே நேரத்தில் 800 இருசக்கர வாகனங்கள், 100, நான்கு சக்கர வாகனங்களை நிறுத்தும் வகையில் இன்டர்லா கற்களை கொண்டு பிரமாண்ட நிறுத்திமிடம் அமைக்கப்படுகிறது. மேலும் ரயில் நிலையத்தில் வாகனங்கள் எளிதாக வந்து பயணிகளை இறக்கி விட்டு செல்வதற்கான புதிய வழித்தடங்களும் அமைக்கப்பட்டு வருகிறது. பயணிகள் விரைந்து பிளாட்பாரங்களுக்கு செல்லும் வகையில் அகலமான புதிய நடைபாதை, நான்கு நகரும் படிக்கட்டுகள், 4 மின்தூக்கிகள் அமைக்கப்பட உள்ளது. மின்தகவல் பலகைகள் நடைமேடையில் அமைக்கப்படுகின்றது.
# ஈரோடு சந்திப்பு தொடருந்து நிலையம்

## ஈரோட்டிலிருந்து செல்லும் பாதைகள்

| எண். | சேருமிடம் | மார்க்கம் | இருப்புப் பாதையின் வகை | மின்மயம் | ஒருவழி/ இருவழி |  |
| --- | --- | --- | --- | --- | --- | --- |
| 1 | கோயம்புத்தூர் | திருப்பூர் | அகலப்பாதை | ஆம் | இருவழிப் பாதை |  |
| 2 | சேலம் | சங்ககிரி | அகலப்பாதை | ஆம் | இருவழிப் பாதை |  |
| 3 | கரூர் | கொடுமுடி | அகலப்பாதை | ஆம் | ஒருவழிப் பாதை | } |
# ஈரோடு சந்திப்பு தொடருந்து நிலையம்

## வரலாறு

இந்நிலையமானது 1947ம் ஆண்டு சென்னை சென்ட்ரலில் இருந்து மின்மயம் மற்றும் அகலப்பாதையுடன் இணைவு பெற்றது. தமிழகத்தின் முக்கிய தொடர்வண்டி நிலையங்களுள் ஒன்றான இந்த நிலையம், முக்கிய மாநகரங்களான சென்னை, மதுரை, கோவை ஆகிய முக்கிய மாநகரங்களுடன் இணைந்துள்ளது.
# ஈரோடு சந்திப்பு தொடருந்து நிலையம்

## வசதிகள்

இந்நிலையத்தில், பயணியர்களுக்காக 4 நடைமேடை உள்ளது. நெடுந்தூர தொடர்வண்டிகளுக்காக தண்ணீர் நிரப்பவும், உணவு பரிமாறவும், கழிவறைகளை சுத்தம் செய்யவும் இங்கு வசதிகள் ஏற்படுத்தப்பட்டுள்ளது. மேலும் காவல் நிலையம், புத்தகக் கடைகள், உணவகங்கள், உறைவிடங்கள், ஏடிஎம், போதுமான கழிவறைகள் மற்றும் குட் தண்ணீர் வசதிகளும் உள்ளன. தொடுதிரை தகவல் சேகரிப்பு மையம், தொடர்வண்டி கால அட்டவணை, நிலையத்தை கடந்து செல்லும் தொடர்வண்டிகளின் விபரம் தாங்கிய மின்னணு பலகைகளும் உள்ளது. பயணிகளின் வசதிக்காக ஒரு முன்பதிவு மையமும் செயல்பட்டு வருகின்றது.
# ஈரோடு சந்திப்பு தொடருந்து நிலையம்

## உந்துப்பொறிகளின் உறைவிடம்

இந்தியாவில், டீசல் மற்றும் மின்மய உந்துப்பொறிகளின் உறைவிடங்கள் மிகச் சிலவே. அவைகளுள் ஈரோடு சந்திப்பும் ஒன்றாகும். இங்கு மொத்தம், 338 மின்மய மற்றும் டீசல் உந்துப்பொறிகள் உள்ளன. இதுவே இந்திய இரயில்வே துறையின் மிகப்பெரிய உந்துப்பொறிகளின் உறைவிடமாகும். ISO தரச்சான்றிதழ் பெற்ற இங்கு 108 WAP-4 வகை உந்துகளும், மின்மய தொடருந்தின் புது வகையான WAG-7ம் உள்ளது. 1962 முதல், WDM-2 WDM-3A வகை டீசல் தொடருந்துகளும் கையாளப்படுகின்றது. மேலும், இந்நிலையத்தை கடந்து செல்லும் நெடுந்தொலைவு தொடருந்துகளுக்கும் இங்கு பராமரிப்பு மேற்கொள்ளப்படுகின்றது.
# ஈரோடு சந்திப்பு தொடருந்து நிலையம்

## ஈரோட்டிலிருந்து புறப்படும் தொடர் வண்டிகள்

| வண்டி எண். | பெயர் | வகை | நாட்கள் | சேருமிடம் | மார்க்கம் |  |
| --- | --- | --- | --- | --- | --- | --- |
| 16669/70 | ஏற்காடு அதிவிரைவு | அதிவிரைவு | தினமும் | சென்னை சென்ட்ரல் | சேலம் சந்திப்பு |  |
| 56100 | மேட்டூர் அணை பயணிகள் இரயில் | பயணிகள் இரயில் | தினமும் | மேட்டூர் அணை | சேலம் சந்திப்பு |  |
| 56843 | திருச்சிராப்பள்ளி பயணிகள் இரயில் | பயணிகள் இரயில் | தினமும் | திருச்சிராப்பள்ளி சந்திப்பு | கரூர் |  |
| 56844 | திருச்சிராப்பள்ளி பயணிகள் இரயில் | பயணிகள் இரயில் | தினமும் | திருச்சிராப்பள்ளி சந்திப்பு | கரூர் |  |
| 56840 | ஜோலார்பேட்டை பயணிகள் இரயில் | பயணிகள் இரயில் | தினமும் | ஜோலார்பேட்டை | சேலம் சந்திப்பு |  |
| 56846 | ஜோலார்பேட்டை பயணிகள் இரயில் | பயணிகள் இரயில் | தினமும் | ஜோலார்பேட்டை | சேலம் சந்திப்பு |  |
| 56825 | திருநெல்வேலி பயணிகள் இரயில் | பயணிகள் இரயில் | தினமும் | திருநெல்வேலி சந்தப்பு | மதுரை சந்தப்பு | } |
# ஈரோடு சந்திப்பு தொடருந்து நிலையம்

## ஈரோட்டை கடந்து செல்லும் தொடர் வண்டிகள்

தினமும் நூற்றுக்கணக்கான தொடர் வண்டிகள் ஈரோட்டை கடந்து செல்கின்றன.
# மதுரை சந்திப்பு தொடருந்து நிலையம்

**மதுரை சந்திப்பு தொடருந்து நிலையம்**, (*Madurai Junction railway station*, நிலையக் குறியீடு:*MDU*) தென்னிந்தியாவின், முக்கியமான மற்றும் பிரபலமான தொடருந்து சந்திப்புகளுள் ஒன்றான இது, தமிழகத்தில், மதுரை மாநகரின் மத்தியில் அமைந்துள்ளது. இந்திய இரயில்வே, தென்னக இரயில்வே மண்டலத்தின் அங்கமான மதுரை மண்டலத்தின் தலைமையகமாக விளங்குகிறது. இந்திய இரயில்வேயின் அதிகபட்ச தகுதியான A1 தரச் சான்றிதழோடு, இந்தியாவின் முதல் நூறு முன்பதிவு மையங்களுள் ஒன்றாகத் திகழ்கிறது.
# மதுரை சந்திப்பு தொடருந்து நிலையம்

## சிறப்பம்சம்

தமிழரின் கலாச்சாரத்தையும், புதிய தொழில் நுட்பத்திற்கு ஈடாக மதுரை சந்திப்பின் நுழைவாயில், சில ஆண்டுகளுக்கு முன்னர் மாற்றியமைக்கப்பட்டது. தென்னக இரயில்வேயில், சென்னை சென்டரலுக்கு அடுத்ததாக மதுரை சந்திப்பு முக்கியத்துவம் வாய்ந்ததாக உள்ளது.  
மேலும்:
- மின் ஏணி.
- குளிர் மற்றும் சுத்திகரிக்கப்பட்ட குடிதண்ணீர்.
- பொருட்களை சோதிக்கும் எந்திரம்
- கணினிமயமாக்கப்பட்ட முன்பதிவு மையம்
- 24 மணி நேர ஏடிஎம் வசதி (பாரத ஸ்டேட் வங்கி, பரோடா வங்கி, இந்தியன் ஓவர்சீஸ் வங்கி, இந்தியன் வங்கி)
- இந்தியன் வங்கியின் இணைய முன்பதிவு முறை
- உயர்தர உணவகங்கள் (சைவம், அசைவம்)
- குளிரூட்டப்பட்ட பயணிகள் ஓய்வறை (முதல் வகுப்பு பயணியருக்கு)
- கழிவறையுடன் கூடிய குளிரூட்டப்பட்ட பயணிகள் கட்டண ஓய்வறை (பிற வகுப்பு பயணியருக்கு)
- பல்நோக்கு வணிக வளாகம்
- எளிதில் சென்றடையக்கூடிய வாடகையுந்து, ஆட்டோ நிறுத்தம்
- உடைமை பாதுகாப்பு அறை
- ஊனமுற்றோர், முதியோருக்கான இலவச மின்கல ஊர்தி (சாமான்களுக்கு அனுமதியில்லை)
- பயணத் தேவைகள் அடங்கிய அங்காடி  
இந்திய இரயில்வேயின் 2011 பட்ஜெட் தாக்கலில், அருப்புக்கோட்டை வழியாக மதுரை - தூத்துக்குடி இடையேயான வர்த்தக இருப்புப் பாதையின் திட்டம் பரிந்துரைக்கப்பட்டுள்ளது.
# மதுரை சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை கோட்டத்தில் 15 நிலையங்கள் தேர்ந்தெடுக்கப்பட்டன, மதுரை சந்திப்பு தொடருந்து நிலையத்தை புதுப்பிக்கும் பணிக்கு 348 கோடி ரூபாய் ஒதுக்கப்பட்டுள்ளது.
# மதுரை சந்திப்பு தொடருந்து நிலையம்

## மதுரையிலிருந்து செல்லும் இருப்புப் பாதைகள்

| எண். | நோக்குமிடம் | வழித்தடம் | இருப்புப் பாதையின் வகை | மின்மயம் | ஒருவழி/ இருவழி | குறிப்பு |  |
| --- | --- | --- | --- | --- | --- | --- | --- |
| 1 | சென்னை எழும்பூர் | திண்டுக்கல் சந்திப்பு, திருச்சிராப்பள்ளி சந்திப்பு | அகலப்பாதை | மின்மய போக்குவரத்து | இருவழிப் பாதை |  |  |
| 2 | கன்னியாகுமரி | விருதுநகர் சந்திப்பு, திருநெல்வேலி சந்திப்பு | அகலப்பாதை | மின்மய போக்குவரத்து | இருவழிப்பாதை |  |  |
| 3 | இராமேஸ்வரம் | மானாமதுரை சந்திப்பு, இராமநாதபுரம் | அகலப்பாதை | ஒருவழிப் பாதை |  |  |  |
| 4 | போடிநாயக்கனூர் | உசிலம்பட்டி, தேனி | அகலப்பாதை | இல்லை | ஒருவழிப் பாதை | அகலப்பாதை |  |
| 5 | தூத்துக்குடி | அருப்புக்கோட்டை | அகலப்பாதை | இருவழிப் பாதை | கட்டுமானம் நடைபெறுகிறது |  |  |
| 6 | காரைக்குடி | மேலூர், திருப்பத்தூர் | அகலப்பாதை | இல்லை | ஒருவழிப் பாதை | ஒப்புகைக்கு பரிந்துரைக்கப்பட்டுள்ளது | } |
# மதுரை சந்திப்பு தொடருந்து நிலையம்

## மதுரையின் பிற தொடருந்து நிலையங்கள்

| எண். | நிலைய பெயர் | நிலைய குறியீடு |  |
| --- | --- | --- | --- |
| 1 | கூடல்நகர் | KON |  |
| 2 | சமயநல்லூர் | SER |  |
| 3 | திருப்பரங்குன்றம் | TDN |  |
| 4 | திருமங்கலம் | TMQ |  |
| 5 | மதுரை கிழக்கு | MES |  |
| 6 | சிலைமான் | ILA |  |
| 7 | வடபழஞ்சி | VAJ |  |
| 8 | சோழவந்தான் | SDN |  |
| 9 | கீழகுயில்குடி | KKY | } |
# மதுரை சந்திப்பு தொடருந்து நிலையம்

## மதுரையிலிருந்து புறப்படும் தொடருந்துகள்

### கடந்து செல்லும் பயணிகள் தொடருந்துகள்

| எண். | வண்டி எண் | புறப்படுமிடம் | சேருமிடம் | வண்டியின் பெயர் |  |
| --- | --- | --- | --- | --- | --- |
| 1. | 506825/506826 | ஈரோடு | திருநெல்வேலி | ஈரோடு - திருநெல்வேலி பயணிகள் தொடருந்து |  |
| 2. | 506821/506822 | மயிலாடுதுறை | திருநெல்வேலி | மயிலாடுதுறை - திருநெல்வேலி பயணிகள் தொடருந்து |  |
| 3. | 56319/56319 | கோயம்புத்தூர் | நாகர்கோவில் | கோவை - நாகர்கோவில் பயணிகள் தொடருந்து |  |
| 4. | 56769/56770 | பாலக்காடு | திருச்செந்தூர் | பாலக்காடு-திருச்செந்தூர் பயணிகள் தொடருந்து | } |
# மதுரை சந்திப்பு தொடருந்து நிலையம்

## மதுரையிலிருந்து புறப்படும் தொடருந்துகள்

### ICD - கூடல்நகர் விவரக்குறிப்பு

| பரப்பளவு | கிட்டங்கி | உறைவிடம் | உபகரணங்கள் | இரயில் சேவை |
| --- | --- | --- | --- | --- |
| 8500 சதுர.மீ. | ஏற்றுமதி 270சதுர.மீ. இறக்குமதி 270சதுர.மீ. | 30 இரயில் பெட்டிகளுக்கு | 40 டன் திறன் கொண்ட ஒரு பளுத்தூக்கி | KON->TKD |
# திருச்சிராப்பள்ளி சந்திப்பு தொடருந்து நிலையம்

**திருச்சிராப்பள்ளி சந்திப்பு தொடருந்து நிலையம்** (*Tiruchirappalli Junction railway station*, நிலையக் குறியீடு:*TPJ*) தென்னிந்தியாவின் முக்கியமான தொடருந்து சந்திப்புகளுள் ஒன்றான இது, தமிழகத்தில் திருச்சிராப்பள்ளி மாநகரின் மத்தியில் அமைந்துள்ளது. இது இந்திய இரயில்வே தென்னக இரயில்வே மண்டலத்தின் அங்கமான திருச்சிராப்பள்ளி மண்டலத்தின் தலைமையகமாக விளங்குகிறது. மேலும் இந்த இரயில் நிலையம் ஆனது தென்னக இரயில்வே மண்டலத்தின் இரண்டாவது பெரிய இரயில் நிலையம் ஆகும்.
# திருச்சிராப்பள்ளி சந்திப்பு தொடருந்து நிலையம்

## வரலாறு

1853-ஆம் ஆண்டு திருச்சிராப்பள்ளியை தலையிடமாகக் கொண்டு, தென்னக இரயில்வே (The Great Southern of India) உருவாக்கப்பட்டது.
1859-ஆம் ஆண்டில், தென்னகத்தின் முதல் இருப்புப் பாதையான திருச்சிராப்பள்ளி - நாகப்பட்டினம் அமைக்கப்பட்டது. தற்போது, தென்னிந்தியாவின் முக்கிய தொடர்வண்டி சந்திப்பாகவும், தென்னக இரயில்வேயின் தனிப் பெரும் மண்டலமாகவும் உருப்பெற்றுள்ளது.
# திருச்சிராப்பள்ளி சந்திப்பு தொடருந்து நிலையம்

## சிறப்பம்சங்கள்

- குளிர் மற்றும் சுத்திகரிக்கப்பட்ட குடிதண்ணீர்.
- பொருட்களை சோதிக்கும் எந்திரம்
- கணினிமயமாக்கப்பட்ட முன்பதிவு மையம்
- உயர்தர உணவகங்கள் (சைவம், அசைவம்)
- குளிரூட்டப்பட்ட பயணிகள் ஓய்வறை (முதல் வகுப்பு பயணியருக்கு)
- சரக்கு இரயில்களுக்கான தனி இருப்புப் பாதை
- எளிதில் சென்றடையக்கூடிய டாக்ஸி, ஆட்டோ நிறுத்தம்
- உடைமை பாதுகாப்பு அறை
- ஊனமுற்றோர், முதியோருக்கான இலவச மின்கல ஊர்தி (சாமான்களுக்கு அனுமதியில்லை)
- பயணத் தேவைகள் அடங்கிய அங்காடி
# திருச்சிராப்பள்ளி சந்திப்பு தொடருந்து நிலையம்

## வளர்ச்சியும் வளமையும்

- இந்தியாவின் சுறுசுறுப்பான தொடருந்து நிலையங்களுள் ஒன்றாகும்.
- இந்தியாவின் தலைசிறந்த தொடருந்து நிலையங்களில் முதன்மையான இடம்
- தமிழகத்தில் சென்னை சென்ட்ரலுக்கு அடுத்தபடியான மிகப்பெரிய தொடருந்து சந்திப்பு நிலையம் ஆகும்.
- இதன் மண்டலத்தில் தினசரி 200 தொடருந்துகள் கடந்து செல்கின்றன.
- தொடருந்து சந்திப்பு நிலையத்தை உலகத் தரத்திற்கு மாற்றியமைக்கும் பணி மும்முரமாக நடந்துவருகின்றது.
- திருச்சி - கன்னியாகுமரி மின்மயமாக்கும் பணி முடியும் தருவாயில் உள்ளது.
- சிறந்த மின்சார கையாளுமைக்கான 5 நட்சத்திரக் குறியீடு பெற்ற ஒரு சில தொடருந்து நிலையங்களுள் ஒன்றாகும்.
# திருச்சிராப்பள்ளி சந்திப்பு தொடருந்து நிலையம்

## வளர்ச்சியும் வளமையும்

### அகல இருப்புப் பாதை

- விழுப்புரம் - விருத்தாச்சலம் - திருச்சிராப்பள்ளி
- திருச்சிராப்பள்ளி - தஞ்சாவூர் - கும்பகோணம் - மயிலாடுதுறை - கடலூர் துறைமுகம் - விழுப்புரம்
- விழுப்புரம் - பாண்டிச்சேரி
- விருத்தாசலம் - கடலூர் துறைமுகம்
- தஞ்சாவூர் - காரைக்கால் துறைமுகம் - காரைக்கால்
- திருச்சிராப்பள்ளி சந்திப்பு - திருச்சிராப்பள்ளி கோட்டை
- நாகப்பட்டினம் - வேளாங்கண்ணி
- நீடாமங்கலம் - மன்னார்குடி
- மயிலாடுதுறை - திருவாரூர்
- விழுப்புரம் - வேலூர் இராணுவ முகாம்
- காரைக்குடி - திருவாரூர் (பட்டுக்கோட்டை வழி)
# திருச்சிராப்பள்ளி சந்திப்பு தொடருந்து நிலையம்

## வளர்ச்சியும் வளமையும்

### குறுகிய இருப்புப் பாதை

- திருத்துறைப்பூண்டி - அகஸ்தியம்பள்ளி (தற்போது பயன்பாட்டில் இல்லை)
# திருச்சிராப்பள்ளி சந்திப்பு தொடருந்து நிலையம்

## வளர்ச்சியும் வளமையும்

### குறுகிய இருப்புப் பாதை

#### திருச்சிராப்பள்ளியிலிருந்து புறப்படும் தொடருந்துகள்

- திருச்சி - ஹவுரா (12664/12663) (ஹவுரா அதிவிரைவு வண்டி)
- திருச்சி - பகத்கீ கோத்தி ஹம்சபர் அதிவிரைவு வண்டி
- திருச்சி - சென்னை (16178/16177) (மலைக்கோட்டை விரைவு வண்டி)
- திருச்சி - சென்னை (16854/16853)(சோழன் விரைவு வண்டி)
- திருச்சி - திருவனந்தபுரம் (இன்டர்சிட்டி அதிவிரைவு வண்டி) (22627/22628)
- திருச்சி - மயிலாடுதுறை விரைவு வண்டி (16234/16233)
- திருச்சி - ஸ்ரீகங்காநகர் ஹம்சஃபர் அதிவிரைவு வண்டி  
திருச்சியிலிருந்து 23-இற்கும் மேற்பட்ட பயணியர் தொடருந்துகள் மானாமதுரை, தஞ்சாவூர், இலால்குடி, மயிலாடுதுறை, கரூர், ஈரோடு, நாகூர், விருத்தாசலம், திண்டுக்கல், கடலூர், இராமேஸ்வரம், சேலம், காரைக்குடி, விழுப்புரம், மன்னார்குடி மற்றும் பாலக்காட்டை இணைக்கின்றன.  
ஹவுரா, திருப்பதி, ஶ்ரீகங்கா நகர், ஜோத்பூர், மதுரை, எர்ணாகுளம், திருநெல்வேலி, வேளாங்கண்ணி, பெங்களூரூ, புனே, செங்கல்பட்டு, ஹைதராபாத் ஆகிய ஊர்களுக்கு இங்கே இருந்து விரைவு மற்றும் அதிவிரைவு இரயில்வண்டிகள் புறப்படுகின்றன.
# திருச்சிராப்பள்ளி சந்திப்பு தொடருந்து நிலையம்

## நகர்ப்புற நிலையங்கள்

- திருச்சிராப்பள்ளி நகரம் (TPTN)
- திருச்சிராப்பள்ளி கோட்டை (TP)
- திருச்சிராப்பள்ளி பாலக்கரை (TPE)
- ஸ்ரீரங்கம் (SRGM)
- பொன்மலை (GOC)
- மஞ்சதிடல் (MCJ)
- உத்தமர்கோவில் (UKV)
- பிச்சாண்டார்கோவில் (BXS)
# திருச்சிராப்பள்ளி சந்திப்பு தொடருந்து நிலையம்

## திருச்சி மாவட்ட துணை நகர்ப்புற நிலையங்கள்

**தஞ்சாவூர் மார்க்கம்**
- திருவெறும்பூர் (TRB)
- தொண்டைமான்பட்டி
**அரியலூர் மார்க்கம்**
- வாளாடி
- மாந்துறை
- இலால்குடி (LLI)
- காட்டூர்
- புள்ளம்பாடி
- கல்லக்குடி/பழங்காநத்தம் (டால்மியாபுரம்)
- கல்லகம்
**திண்டுக்கல் மார்க்கம்**
- பூங்குடி
- இனாம்குளத்தூர்
- சமுத்திரம்
- மணப்பாறை
- செட்டியப்பட்டி
- வையம்பட்டி
**கரூர் மார்க்கம்**
- முத்தரசநல்லூர்
- மேக்குடி
- ஜீயபுரம்
- எலமனூர் (முக்கொம்பு)
- பெருகமணி
- பெட்டவாய்த்தலை
# வடபுதுப்பட்டி

**வடபுதுப்பட்டி** என்பது தமிழ்நாட்டில் தேனி மாவட்டத்தில் பெரியகுளம் வட்டத்துக்குட்பட்ட ஓர் ஊராட்சியாகும். வருவாய்த் துறைக் கணக்கீட்டில் இக்கிராமம் வடவீரநாயக்கன்பட்டி என்று குறிப்பிடப்பட்டுள்ளது.. வடபுதுப்பட்டி, மதுராபுரி, அழகாபுரி, அம்மாபுரம், அம்மாபட்டி, சொக்கத் தேவன் பட்டி, பின்னத் தேவன் பட்டி, சிந்தால்புரம், வடவீரநாயக்கன்பட்டி அரண்மனை உள்ளிட்ட பல ஊர்களை உள்ளடக்கிய ஊராட்சியாக இது இருக்கிறது. தேனியில் இருந்து ஆறு கிலோ மீட்டர் தொலைவிலும் பெரியகுளத்தில் இருந்து 12 கிலோமீட்டர் தொலைவிலும் இந்த ஊர் இருக்கிறது.
# வடபுதுப்பட்டி

## தொழில்

விவசாயமே இந்த ஊர் மக்களின் முக்கியத் தொழிலாக இருக்கிறது. இந்த ஊரைச் சுற்றிலும் இருந்த பல விளை நிலங்கள் தற்போது வீடுகளுக்கான மனை நிலங்களாக மாற்றமடைந்து விட்டதால் விவசாயத் தொழில் பாதிப்படைந்து போய்விட்டது. இதனால், இங்குள்ள மக்களின் விவசாயம் தொடர்புடைய தொழில்கள் குறைந்து போய்விட்டன. பலர் மாற்றுத் தொழிலாக, அருகிலுள்ள நூற்பாலைகள் மற்றும் பிற தொழில் நிறுவனங்களுக்கு வேலைக்குச் செல்கின்றனர். இங்கு வாழை அதிகமாகப் பயிரிடப்படுகிறது. இதுவே இவ்வூரின் மிக முக்கியமான தொழிலாக உள்ளது.
# வடபுதுப்பட்டி

## சிறப்புகள்

தேனி மாவட்ட ஆட்சியர் முகாம் அலுவலகம், மாவட்டக் காவல் கண்காணிப்பாளர் முகாம் அலுவலகம், வட்டாரப் போக்குவரத்து அலுவலகம், மாவட்ட விளையாட்டு அலுவலகம் மற்றும் விளையாட்டுப் பயிற்சிக் கூடங்கள், மைதானம் போன்றவைகளை உள்ளடக்கிய மாவட்ட ஆட்சியர் அலுவலகப் பெருந்திட்ட வளாகம், மாவட்ட ஒருங்கிணைந்த நீதிமன்றங்கள் இந்த ஊராட்சி எல்லைக்குள் அமைந்துள்ளன.
# வடபுதுப்பட்டி

## ஊராட்சி மன்றத் தலைவரின் சிறப்புகள்

வடபுதுப்பட்டி ஊராட்சிமன்றத்தலைவர் திருமதி ரேணுபிரியா பாலமுருகன் அவர்கள் ஊர் மக்களுக்காக தனது சொந்த கிணற்றடி நீரை அளித்துள்ளார். இதனால் ஊர் மக்களுக்கு சுத்தமான குடிநீர் கிடைக்கின்றன. தண்ணீர் பற்றாக்குறை இல்லாத கிராமமாகத் திகழ்கிறது.
# வடபுதுப்பட்டி

## பள்ளிகள் மற்றும் கல்லூரிகள்

இந்த ஊராட்சியின் எல்லைக்குள் கீழ்க்காணும் கல்வி நிறுவனங்கள் அமைக்கப்பட்டுள்ளன.  
- முத்தாலம்மன் இந்து உயர்நிலைப்பள்ளி
- அரசு நடுநிலைப்பள்ளி (அம்மாபுரம்)
- நாடார் சரஸ்வதி பொறியியல் கல்லூரி
- நாடார் சரஸ்வதி கலை மற்றும் அறிவியல் கல்லூரி
- உடையப்பா பொறியியல் மற்றும் தொழில்நுட்பக் கல்லூரி
- நாடார் சரஸ்வதி கல்வியியல் கல்லூரி.
# வடபுதுப்பட்டி

## மருத்துவமனைகள்

- அரசு ஆரம்ப சுகாதார நிலையம்
- அரசுக் கால்நடை மருத்துவமனை
# வடபுதுப்பட்டி

## கோயில்கள்

முத்தாலம்மன் கோவில், அழகர் கோவில், விநாயகர் கோவில், சுப்பிரமணியர் கோவில், பெருமாள்கோவில், முனியாண்டி கோவில், சீலைக்காரி அம்மன் கோவில், ஜக்கம்மாள் கோவில், மந்தையம்மன் கோவில், கிருஷ்ணர் கோவில், பட்டாளம்மன் கோவில் உள்ளிட்ட பல கோவில்கள் உள்ளன. அழகர் கோவில் திருவிழா, முத்தாலம்மன் கோவில் திருவிழாக்கள் ஊரின் மிக முக்கியமான திருவிழாக்கள் ஆகும். அனைத்து சாதியினரும் ஒன்று சேர்ந்து ஒற்றுமையுடன் விழாக்களைக் கொண்டாடி மகிழ்வர்.
# பெப்ரவரிப் புரட்சி

1917இன் **பெப்ரவரிப் புரட்சி** அவ்வாண்டில் உருசியாவில் நிகழ்ந்த இரு புரட்சிகளில் முதலாவதாகும். இது அன்றைய நாளில் தலைநகராக விளங்கிய பெட்ரோகிராடை ஒட்டி (இன்றைய நாள் சென் பீட்டர்ஸ்பேர்க்), மார்ச்சு மாதத்தில் மகளிர் தினத்தன்று (யூலியன் நாட்காட்டியில் பெப்ரவரிக் கடைசி) நிகழ்ந்தது. இந்தப் புரட்சி தலைநகரில் அதனைச் சுற்றியப் பகுதிகளில் மட்டுமே ஒருவாரத்திற்கும் குறைவான நாட்களுக்கே நிகழ்ந்தது. இந்தப் புரட்சியின்போது பெருந்திரளான மக்கள் மறியலும் காவல்துறைக்கும் சிறப்புக் காவல் படையும் உருசியப் பேரரசிற்கு நம்பிக்கையானவர்களாக கடைசிவரை விளங்கிய ஜென்டார்மெசுக்களுமிடையே துப்பாக்கிச் சண்டையும் நடந்தன. புரட்சியின் கடைசி நாட்களில் உருசிய படைத்துறையும் புரட்சியாளர்களுடன் இணைந்தனர். இந்தப் புரட்சியின் உடனடி நிகழ்வாக சார் மன்னராக விளங்கிய நிக்கலாஸ் II தமது மணிமகுடத்தைத் துறந்தார்; இதன்மூலம் உரோமானாவ் ஆட்சி முடிவுக்கு வந்ததுடன் உருசியப் பேரரசும் முடிவுற்றது. சார் மன்னருக்கு மாற்றாக இளவரசர் ஜார்ஜ் இல்வோவ் தலைமையில் இடைக்கால அரசு உருவாக்கப்பட்டது. இந்த இடைக்கால அரசு தாராளவாதிகளும், அரசியல் சீர்திருத்தம் வேண்டிய சோசலிசவாதிகளும் இணைந்து உருவாக்கிய கூட்டணியாகும். இவர்கள் மக்களாட்சி முறையில் தேர்ந்தெடுக்கப்பட்ட ஆட்சித்துறையையும் உருசிய அரசமைப்பு மன்றத்தையும் அமைத்தனர். அதேநேரத்தில் சோசலிசவாதிகள் பெட்ரோகிராடு தொழிலாளர் பேரவையை உருவாக்கி இடைக்கால அரசுடன் இணைந்து ஆட்சி நடத்தியது; இது இரட்டை ஆட்சி முறைமை என அழைக்கப்பட்டது.  
எந்த தலைவரும் இன்றி முறையானத் திட்டமிடலும் இன்றி இந்தப் புரட்சி கலையத் தொடங்கியது. அக்காலகட்டத்தில் உருசியா பல பொருளியல் மற்றும் சமூக சிக்கல்களை எதிர்நோக்கி இருந்தது. இவை முதல் உலகப் போர் தாக்கங்களால் மேலும் மோசமடைந்தது. உணவுக்காகப் போராடியவர்களும் மறியலில் ஈடுபட்ட தொழிற்சாலை பாட்டாளிகளும் படைத்துறையிலிருந்து வெளியேறிய படைவீரர்களும் ஒன்று சேர்ந்தனர். படைத்துறையிலிருந்து மேலும் பலர் விலக, அரசருக்கு நம்பிக்கையான பாடைவீரர்கள் தொலைவில் உலகப்போரின் கிழக்கு முனையில் ஈடுபட்டிருக்க தலைநகரம் குழப்பத்தில் ஆழ்ந்தது. சார் மன்னரை எளிதில் வீழ்த்த முடிந்தது.  
பெப்ரவரிப் புரட்சியை அடுத்து அதே ஆண்டில் அக்டோபர் புரட்சி உருவானது; இந்தப் புரட்சியில் போல்செவிக்குகள் ஆட்சியைக் கைப்பற்றினர். இவர்கள் உருசியாவில் சமூக அமைப்பில் மாற்றங்களைக் கொண்டு வந்ததுடன் சோவியத் ஒன்றியம் உருவாகவும் வழி வகுத்தனர்.
# சிதம்பர மும்மணிக்கோவை

**சிதம்பர மும்மணிக்கோவை** என்பது 17 ஆம் நூற்றாண்டில் வாழ்ந்த குமரகுருபரரால் இயற்றப்பட்டது. கோவை என்னும் சிற்றிலக்கிய வகையைச் சேர்ந்தது. மும்மணிக்கோவை நூலுக்கு உரிய இலக்கண முறைப்படி பாடப்பட்டுள்ள நூல் இது. ஆசிரியம், வெண்பா, கட்டளைக் கலித்துறை என்ற முறையில் யாப்பமைதி கொண்ட பாடல்கள் மாறி மாறி வருமாறு 30 பாடல்கள் இதில் அடுக்கப்பட்டுள்ளன. இந்த அடுக்கு அந்தாதியாக உள்ளது. இதன் கருத்துகள் சைவ சித்தாந்தக் கருவூலமாக அமைந்துள்ளன.
# சிதம்பர மும்மணிக்கோவை

## நூலில் கூறப்பட்டுள்ள செய்திகளில் சில

- இங்குக் கோயில் கொண்டுள்ள கோவிந்தராச்ன் பெருமாளும் இதில் பாடப்பட்டுள்ளார்
- சிதம்பரம் விராடபுருடனின் இதயத் தானம்
- திருநடனக் கோலம் பிரணவ வடிவம்.
- பதஞ்சலி வியாக்கரணத்துக்காக ஆனந்தத் தாண்டவம் நிகழ்கிறதாம்
# குறம்

**குறம்** என்பது சிற்றிலக்கிய வகைகளில் ஒன்று. கலம்பகம் என்னும் சிற்றிலக்கியத்தின் உறுப்பாகக் 'குறம்' என்னும் உறுப்பு வருவது பண்டைய முறை. இது நாளடைவில் குறவஞ்சி என்னும் தனிவகைச் சிற்றிலக்கியமாக உருப்பெற்றது. குறவஞ்சி என்னும் சிற்றிலக்கியப் பகுதிகளில் குறி சொல்லும் பகுதியை மட்டும் கூறுவதே குறம். இந்தக் குறம் என்னும் பகுதிக்கு மட்டும் தனியொரு சிற்றிலக்கியமாகத் தோன்றியதே குறம் என்னும் சிற்றிலக்கியம். இந்த வகையில் முதலாவதாகத் தோன்றிய நூல் மீனாட்சியம்மை குறம். இந்தச் சிற்றிலக்கியம் தோன்றிய காலம் 17 ஆம் நூற்றாண்டு.
# காசித் துண்டி விநாயகர் பதிகம்

**காசித் துண்டி விநாயகர் பதிகம்** என்னும் நூல் பத்து ஆசிரியப் பாக்களால் ஆனது. இந்த நூல் குமரகுருபரர் இயற்றிய நூல் என்று திரிசிரபுரம் மகாவித்துவான் மீனாட்சிசுந்தரம் பிள்ளை குறிப்பிடுகிறார். இந்தச் சுந்தரம்பிள்ளையின் மாணாக்கர் உ. வே. சாமிநாதையர். இந்தச் சாமிநாதையர் பதிப்பித்த குமரகுருபரர் பிரபந்தங்கள் தொகுப்பில் இந்த நூல் இடம்பெறவில்லை. இது வடமோழிக் கலப்பு மிக்கது எனக் கா. சு. பிள்ளை குளிப்பிடுகிறார். இது மீனாட்சி சுந்தரம்பிள்ளை முதன்முதலில் பாடிய நூலாக இருத்தல் வேண்டும் என்பது மு. அருணாசலம் கருத்து.
# கயிலைக் கலம்பகம்

**கயிலைக் கலம்பகம்** என்னும் நூல் 17-ஆம் நூற்றாண்டில் வாழ்ந்த குமரகுருபரரால் பாடப்பட்டது. கயிலை என்பது ஸ்ரீவைகுண்டம் என்னும் ஊரின் பகுதியாக விளங்கும் கயிலாசபுரம் என்னும் ஊர்ப்பகுதி. இங்குக் கற்கோயில் ஒன்று உள்ளது. இங்குள்ள இறைவன் பெயர் கயிலாயநாதர். இறைவி பெயர் திரிபுரசுந்தரி. இது குமரகுருபரர் பிறந்த ஊர். குமரகுருபரர் தம் இளமைக் காலத்தில் இதனைப் பாடினார். இந்த நூல் முழுமையாகக் கிடைக்கவில்லை. எட்டுப் பாடல்கள் மட்டுமே கிடைக்கப்பெற்று அச்சிடப்பட்டுள்ளன. இந்தப் பாடல்களின் நடையைப் பார்க்கும்போது இது குமரகுருபரரால் பாடப்பட்டதாகத் தோன்றவில்லை என்பது மு. அருணாசலம் குறிப்பு.
# குட்டிக் கடற்கன்னி (சிலை)

**குட்டிக் கடற்கன்னி** என்னும் செப்புச் சிலை, டென்மார்க் நாட்டின் கோப்பன்ஹேகன் துறைமுகத்தின் அருகே கடலுக்குள் ஒரு பாறையின் மீது எழுப்பப்பட்டுள்ள கடற்கன்னி சிலை ஆகும்.  
இச்சிலை 1913ஆம் ஆண்டு ஆகத்து மாதம் 23ஆம் நாள் நிறுவப்பட்டதன் நூறாம் ஆண்டு நினைவாக டென்மார்க் நாட்டிலும், உலகின் வேறு பல இடங்களிலும் சிறப்புக் கொண்டாட்டங்கள் நிகழவிருக்கின்றன.
# குட்டிக் கடற்கன்னி (சிலை)

## சிலையின் அமைவிடம்

கோப்பன்ஹேகன் நகரக் கடற்கரையான "லாங்கலீனி" (*Langelinie*) பகுதியில் ஒரு பாறைமேல் இச்சிலை எழுப்பப்பட்டுள்ளது. இதன் உயரம் 1.25 மீட்டர் (4.1 அடி). இதன் எடை 175 கிலோகிராம் (385 பவுண்டு).
# குட்டிக் கடற்கன்னி (சிலை)

## சிலையின் வரலாறு

குட்டிக் கடற்கன்னி என்னும் இச்சிலையை உருவாக்குவதற்கான செலவுகளை ஏற்று, கார்ல் யாக்கப்சன் (*Carl Jacobsen*) என்பவர் எட்வர்ட் எரிக்சன் (*Edvard Eriksen*) என்னும் சிற்பியிடம் வேலையை ஒப்படைத்தார்.
# குட்டிக் கடற்கன்னி (சிலை)

## உலகக் கண்காட்சி 2010இல் கடற்கன்னி

2010, மே முதல் அக்டோபர் வரை சீனாவின் சாங்காய் நகரில் உலகக் கண்காட்சி நடைபெற்றது. அப்போது டென்மார்க் திடலின் பகுதியாக குட்டிக் கடற்கன்னி சிலை கோப்பன்ஹேகனிலிருந்து சாங்காய் கொண்டுபோகப்பட்டு அங்கு காட்சியாக்கப்பட்டது. இதுவே முதன்முறையாக குட்டிக் கடற்கன்னி சிலை அதன் வைப்பிடத்திலிருந்து பெயர்க்கப்பட்டு வேற்றிடம் கொண்டுபோகப்பட்டது ஆகும்.
# குட்டிக் கடற்கன்னி (சிலை)

## சிலை சிதைக்கப்பட்டது

குட்டிக் கடற்கன்னி என்னும் சிலை பலதடவைகள், குறிப்பாக 1960களுக்குப் பிறகு சிதைவுண்டது. ஆனால் உடனடியாகவே சீர்திருத்தி அமைக்கப்பட்டது.  
இச்சிலை கோப்பன்ஹேகன் துறைமுகத்துக்கு அருகில் ஒரு பாறையில் அமைந்திருப்பதாலும், சுற்றுலாப் பார்வையாளர்கள் அச்சிலையை எளிதில் அடைந்து அதன்மேல் ஏறிவிடுவதாலும், விசமிகள் அதைச் சேதப்படுத்துவதாலும் அச்சிலையைக் கடலுக்குள் வெகுதூரத்தில் கொண்டு வைக்கலாமா என்றும் கோப்பன்ஹேகன் நகர அதிகாரிகள் 2006இல் எண்ணியதுண்டு.  
அரசியல் சார்புகொண்ட சில கலைஞர்கள், 1964, ஏப்ரல் 24ஆம் நாள் குட்டிக் கடற்கன்னி சிலையின் தலையைத் துண்டித்துக் களவாடிவிட்டனர். சிலையின் தலையைக் கண்டுபிடிக்க முடியாததால் வேறொரு தலை வார்க்கப்பட்டு சிலையில் பொருத்தப்பட்டது.  
1984, சூலை 22ஆம் நாள் கடற்கன்னியின் வலது கையை யாரோ துண்டித்துவிட்டார்கள். இரண்டு நாட்களுக்குப் பின் இரு இளைஞர்கள் அதைத் திருப்பிக் கொடுத்தனர்.  
1990இல் யாரோ கடற்கன்னியின் தலையை வெட்டுவதற்கு முயற்சி செய்துள்ளனர். அதனால் சிலையின் கழுத்தில் 18 செ.மீ. ஆழத்தில் ஒரு வெட்டுத் தழும்பு ஏற்பட்டது.  
1998, சனவரி 6ஆம் நாள் சிலையின் தலை மீண்டுமொருமுறை கொய்துவிடப்பட்டது. விசமிகள் யாரென்று கண்டுபிடிக்கப்படவில்லை. ஆனால் பெயர்தெரிவிக்கப்படாத ஒருவர் ஒரு தொலைக்காட்சி நிலையத்தில் அதைத் திருப்பிக் கொடுத்தார். அத்தலையை பெப்ருவரி 4ஆம் நாள் மீண்டும் சிலைமீது பொருத்தினார்கள்.
# குட்டிக் கடற்கன்னி (சிலை)

## கடலில் மூழ்கிய கடற்கன்னி

2003, செப்டம்பர் 10ஆம் நாள் கடற்கன்னி சிலை எழுப்பப்பட்டிருந்த பாறையில் யாரோ வெடிமருந்து இட்டு வெடித்ததில் சிலை அடித்தளத்திலிருந்து பெயர்ந்துவிழுந்தது. பின்னர் துறைமுகத்தில் கடல்நீருக்குள் இருந்து சிலை மீட்கப்பட்டது. சிலையின் முழங்கால் பகுதியிலும் கைமூட்டுப் பகுதியிலும் துளைகள் தோன்றியிருந்தன.
# குட்டிக் கடற்கன்னி (சிலை)

## பிற விசமத்தனங்கள்

2004இல் துருக்கி நாடு ஐரோப்பிய ஒன்றியத்தோடு சேர்வதற்கு எதிர்ப்புத் தெரிவித்த சிலர் கடற்கன்னி சிலையை முசுலிம் பெண்களின் முக்காடு கொண்டு போர்த்திவிட்டனர்.  
அதுபோலவே 2007 மே மாதத்தில் சில விசமிகள் கடற்கன்னி சிலைக்கு முசுலிம் பெண்களின் ஆடையும் தலை முக்காடும் அணிவித்து எதிர்ப்புத் தெரிவித்தனர்.  
1963இல் ஒருதடவையும், 2007 மார்ச்சு மற்றும் மே மாதங்களிலும் சிலர் கடற்கன்னி சிலைமீது சாயம் பூசி விசம வேலை செய்துவிட்டனர்.  
கடற்கன்னி சிலையின் 12 பிரதிகள் உலகின் பல பகுதிகளில் உள்ளன என்று கூறப்படுகிறது.அவை: கலிபோர்னியாவின் சோல்வாங் நகரம்; அயோவாவின் கிம்பால்டன் நகரம்ருமேனியாவின் பியேட்ரா நியுமா நகரம்;மேலும் டேனிய-அமெரிக்க நடிகரான விக்டர் போர்கெ என்பவரின் கல்லறையிலும் கடற்கன்னி சிலையின் பிரதி வைக்கப்பட்டுள்ளது.
# குட்டிக் கடற்கன்னி (சிலை)

## நாட்டு அடையாளச் சிலை

குட்டிக் கடற்கன்னி சிலை டென்மார்க் நாட்டையும், குறிப்பாக கோப்பன்ஹேகன் நகரத்தையும் அடையாளம் காட்டுகின்ற சின்னமாக உள்ளது. எனவே, அது அஞ்சல் தலையாக வெளியிடப்பட்டுள்ளது.
# வார் (பொறிமுறை)

பொறிமுறையில் **வார்** [ஆங்கிலத்தில் **belt (mechanical)**] என்பது, வளைந்து கொடுக்கும் தன்மையுடைய பொருளினால் செய்யப்பட்ட வளைய வடிவ சாதனமாகும். இயந்திர பாகமான வார், பொதுவாக இரண்டு அல்லது அதற்கு மேற்பட்ட சுழலும் தண்டுகளை பொறிமுறையில் இணைக்கிறது.  
வார்கள் பொதுவாக இயக்கத்தின் மூலங்களாகவோ, ஆற்றலை அதிகத் திறனுடன் மாற்றவோ அல்லது ஒப்பு-நகர்விற்காகவோ பயன்படுத்தப்படுகின்றன. இயக்கத்தின் மூலமாக செயல்படுதலுக்கு சுமந்து-செல்லி வாரை (conveyor belt) உதாரணமாகக் கூறலாம். இங்கு வாரானது இரு புள்ளிகளுக்கிடையே சுமைகளை தொடர்ச்சியாகக் கொண்டு செல்கிறது.
# வார் (பொறிமுறை)

## ஆற்றல் செலுத்துகை

தண்டுகளுக்கிடையே ஆற்றலை எடுத்துச் செல்ல எளிய, சிக்கனமான சாதனமாக வார்கள் கருதப்படுகின்றன. குறைவான ஓசையுடன் இலகுவாக ஓடுதல், வாரின் சிறப்பாகும். எனினும் பற்சக்கர மற்றும் சங்கிலி செலுத்துகைகளுடன் ஒப்பிடும்போது, வலு குறைந்த ஒன்றாக வார் இருக்கிறது.
# இராயப்பனூர்

**இராயப்பனூர்** கள்ளக்குறிச்சி மாவட்டத்தில் உள்ள கிராமமாகும். இந்த ஊர் கள்ளக்குறிச்சி தொகுதியில் அமைந்துள்ளது. மேலும் மேல்நாரியப்பனூர் அஞ்சல், சின்னசேலம் வட்டத்தைச் சேர்ந்தது.
# இராயப்பனூர்

## அருகில் உள்ளவை

வி. கூட்டுரோடு தேசிய நெடுஞ்சாலை 79 (NH-79)  
மேல்நாரியப்பனூர் ரயில் நிலையம்.
# இராயப்பனூர்

## ஊரில் உள்ள கோவில்கள்

- ஸ்ரீ கலியபெருமாள் ஆலயம்
- ஸ்ரீ செல்லியம்மன் கோவில் | இராயப்பனூர் செல்லியம்மன் திருத்தேர் திருவிழா
- ஐய்யனார் கோவில்
- மாரியம்மன் கோவில்
- முருகன் கோவில்
- அங்காளம்மன் கோவில்
- ஸ்ரீ காமாட்சி அம்பிகை சமேத ஸ்ரீ கைலாசநாதர் கோவில் (சிவன் கோவில்)
- பெரியநாயகி அம்மன் கோவில்
# இராயப்பனூர்

## திருவிழாவின் சிறப்பு

1. ஐந்து ஆண்டுகளுக்கு ஒருமுறை மிக பிரம்மாண்டமான் முறையில் தேர்த் திருவிழா நடைபெறும்.
செல்லியம்மன் தேர், அய்யனார் தேர் மற்றும் மாரியம்மன் தேர் என மூன்று தேர்களும்
ஒரே நேரத்தில் ஒன்றன்பின் ஒன்றாகப் பக்தர்களால் வடம் பிடிக்கப்பட்டு வீதியுலா வரும்.  
2. ஸ்ரீ கலியபெருமாள் ஆலயத்தில் பத்து நாட்கள் தொடர்ந்து திருவிழா நடைபெறும்.
இதில் ஒன்பதாவது நாள் சித்திரா பவுர்ணமி தினத்தில் வெகு சிறப்பாக திருத்தேர் வீதி உலா நடைபெறும். குறிப்பாக ஒவ்வொரு வருடமும் சித்திரா பவுர்ணமியன்று தேர் வீதிஉலா நடைபெறும்.  
3. ஸ்ரீ காமாட்சி அம்பிகை சமேத ஸ்ரீ கைலாசநாதர் கோவிலில் **மேற்கு வாசல் மேற்கு முகம்** பார்த்து சிவன் காட்சியளிக்கிறார்.
# இராயப்பனூர்

## அருகில் உள்ள கோவில்கள்

- புனித அந்தோனியார் ஆலயம், மேல்நாரியப்பனூர்
- சிவன் கோவில், தென்பொன்பரப்பி
# இராயப்பனூர்

## பள்ளிகள்

1. ஊராட்சி ஒன்றிய தொடக்கப்பள்ளி, இராயப்பனூர், சின்னசலேல் ஒன்றியம்.  
2. மகாகவி மெட்ரிக்குலேசன் பள்ளி, இராயப்பனூர்.  
3. புனித அந்தோனியார் மேல்நிலைப்பள்ளி, மேல்நாரியப்பனூர்.
(அருகில் உள்ள பள்ளி)
# இராயப்பனூர்

## கல்லூரிகள்

1. மகாபாரதி பொறியியல் கல்லூரி, வாசுதேவனூர் (அருகில் உள்ள கல்லூரி)
# வி-22 ஒஸ்பிரே

**வி-22 ஒஸ்பிரே** அல்லது **பெல் போயிங் வி-22 ஒஸ்பிரே** (*Bell Boeing V-22 Osprey*) என்பது அமெரிக்க பல நடவடிக்கை, இராணுவ, சாய்வுச் சுற்றக வானூர்தி. இது செங்குத்தாகவும் குறுகிய இடத்திலும் வானூர்தியை மேலொழுப்பவும் தரையிறக்கவும் கூடிய திறனைக் கொண்டது. இது மரபுரீதியான நீண்ட தூர செயற்பாடு மற்றும் சுழல்விசை முந்துகை வானூர்தி உயர் வேக இயக்கத்தையும் கொண்டது.
# வி-22 ஒஸ்பிரே

## விபரம் (MV-22B)

=
# யோசேப்பு (யாக்கோபுவின் மகன்)

வினால் யோசேப்பும் அவருடைய சகோதரரும் வரவேற்கப்படல், நீர்வர்ணம் ஓவியர்: James Tissot (சுமார் கி.பி.1900).]]  
**யோசேப்பு** (; , ஒலிப்பு: **'; "யாவே சேர்த்துத் தருவாராக"; , **' ) என்பவர் எபிரேய விவிலியத்திலும் திருக்குர்ஆனிலும் குறிப்பிடப்பட்டுள்ள முக்கிய நபராவார். ஆபிரகாம், ஈசாக்கு மற்றும் யாக்கோபுவின் வழிமரபினர்கள் கானான் நாட்டிலிருந்து வெளியேறி எகிப்தில் குடிபுகும் நிகழ்வு இவர் எகிப்தில் ஆளுநராக இருந்த போது நிகழ்ந்தது. பின்நாட்களின் இஸ்ரயேலர் எகிப்தில் அடிமைப்பட இது வழிவகுத்தது.  
விவிலியத்தின் தொடக்க நூலின் படி யாக்கோபுவின் 12 மகன்களில் யோசேப்பு 11ஆம் மகன் ஆவார். ராகேலின் முதல் மகனும் ஆவார். இவரின் தந்தை தன் மற்ற புதல்வரிலும் இவரை அதிகம் அன்பு செய்ததால், அவர்கள் இவரின் மீது பொறாமைப்பட்டு இவரை அடிமையாக விற்றனர். ஆனாலும் இவர் படிப்படியாக எகிப்தில் பாரோவுக்கு அடுத்த நிலைக்கு உயர்ந்தார். உலகெங்கும் கொடிய பஞ்சம் வந்த போது இவர் எகிப்து நாட்டில் ஆளுநராக இருந்தார். அப்போது எகிப்து நாட்டின் மிகவும் வளமான இராம்சேசு நிலப்பகுதியை இவர் பாரோவின் அனுமதியோடு தன் சகோதரர்களுக்கு உரிமையாகக் கொடுத்து, அங்கு அவர்களைக் குடியேற்றினார்.
# டேலர் ஸ்விஃப்ட்

**டேலர் அலிஷன் ஸ்விஃப்ட்** என்பவர் அமெரிக்க பாடல்-ஆசிரியர் மற்றும் பாடகி ஆவார். இவர் முன்னணி இசைக்கலைஞர்களில் ஒருவராக உள்ளார் மற்றும் தனிப்பட்ட வாழ்க்கையைப் பற்றிய பாடல்களை எழுதியுள்ளார்.
# டேலர் ஸ்விஃப்ட்

## படைப்புகள்

### ஆல்பம்

| 2006 | டேலர் ஸ்விஃப்ட் (***Taylor Swift***) |  |
| --- | --- | --- |
| 2008 | ஃபியர்லெஸ் (***Fearless***) |  |
| 2010 | ஸ்பீக் நௌ (***Speak Now***) |  |
| 2012 | ரெட் (***Red***) |  |
| 2014 | 1989 |  |
| 2017 | ரெப்புடேஷன் (***reputation***) |  |
| 2019 | லவர் (***Lover***) |  |
| 2020 | போக்லோர் (***folklore***) |  |
| 2020 | எவர்மோர் (***evermore***) |  |
| 2022 | மிட்னைட்ஸ் (***Midnights***) |  |
| 2024 | (***The Tortured Poets Department*)** | } |
# வள்ளுவர் உள்ளமும் வாழ்க்கைத் தத்துவங்களும் (நூல்)

**வள்ளுவர் உள்ளமும் வாழ்க்கைத் தத்துவங்களும்** என்னும் ஆய்வு நூலை முனைவர் மு. சதாசிவம் எழுதியுள்ளார். அந்நூல் 2004இல் மணிவாசகர் பதிப்பகத்தால் வெளியிடப்பட்டது.
# வள்ளுவர் உள்ளமும் வாழ்க்கைத் தத்துவங்களும் (நூல்)

## நூலின் நோக்கம்

முன்னுரையில் ஆசிரியர் தாம் இந்த நூலை எழுதி வெளியிட்டதன் நோக்கத்தைப் பின்வருமாறு விவரிக்கிறார்:
# வள்ளுவர் உள்ளமும் வாழ்க்கைத் தத்துவங்களும் (நூல்)

## நூலின் உள்ளடக்கம்

இந்த நூலில் முன்னுரை தவிர வேறு ஒன்பது அதிகாரங்கள் உள்ளன. அவை கீழ்வருவன:  
1. முன்னுரை  
2. வள்ளுவர் உலகம்  
3. உள்ளமும் வாழ்க்கையும்  
4. வள்ளுவர் உள்ளம்  
5. வள்ளுவர் வழங்கும் உருவகக் காட்சிகள்  
6. காமத்துப் பாலும் உருவகக் காட்சிகளும்  
7. சமுதாய வாழ்வு  
8. வள்ளுவரின் சமுதாய அமைப்பு  
9. வள்ளுவரின் வாழ்க்கைத் தத்துவங்கள்  
10. வள்ளுவரின் உருவகக் காட்சிகள்: பிற்சேர்க்கை.
# வள்ளுவர் உள்ளமும் வாழ்க்கைத் தத்துவங்களும் (நூல்)

## உருவகக்காட்சி என்றால் என்ன?

*வள்ளுவர் வழங்கும் உருவகக்காட்சிகள்* என்னும் அதிகாரத்தில் நூலாசிரியர் உருவகக்காட்சியைத் திருவள்ளுவர் பயன்படுத்தும் முறையைக் கீழ்வருமாறு விரித்துரைக்கின்றார்:
# விஸ்வகர்மா (சாதி)

விஸ்வகர்மா என்ற சமூகத்தைச் சேர்ந்த இம்மக்களை, கருமார், கன்னார், தச்சர், தட்டார் என்றும், மேலும் கம்மாளர், கம்சாலா பத்தர், ஆசாரி, ஆச்சாரியார் என்றும் கூறுவர். சரியாகச் சொல்வதென்றால், ஐந்து விதமான தொழில் செய்பவர்கள் இவர்கள்.  
இரும்புத்தொழில் - கொல்லர் ( கிராமத்துக் கருமான்), தங்கநகைத் தொழில் - தட்டடார் (பொற்கொல்லர்), மரவேலை - தச்சர், சிற்பவேலை - சிற்பி, பாத்திரவேலை - கன்னார் என ஐந்தொழில்கள் செய்த ஆதிச் சமூகமாக விஸ்வகர்மாக்கள் குறிப்பிடப்படுகிறார்கள். தொழில் அடிப்படையில்தான் இந்த உட்பிரிவுப் பெயர்கள் வந்தன. மேலும் விஸ்வகர்மா என்றால், விஸ்வம் என்றால் பெரிய; கர்மா என்றால் செயல்; தொழில் அல்லது வினை என்று பொருள். சங்க காலத்தில் இந்த சமூகத்தினர் ஒரு நாளில் எட்டுத் தேர்களைச் செய்துவிடும் திறன் பெற்றவர்களாக இருந்தனர் என்ற செய்தியைப் புறநானூறு பாடல் எண் 87 இல் ஔவையார் கூறியுள்ளார்.  
தமிழ்நாடு சாதிகள் பட்டியலில் பிற்படுத்தப்பட்டோரில் பிரிவு எண் 65, வரிசை எண் 42 ஆகியவற்றில் உள்ளனர். தமிழ்நாட்டில் இவர்கள் தமிழ், தெலுங்கு, மலையாளம் ஆகிய மொழிகளில் பேசக்கூடிய மூன்று பிரிவினர்களாக உள்ளனர். வடநாட்டிலும் விஸ்வகர்மா சமூக மக்கள் உள்ளனர்.
# திருவள்ளுவரின் சமுதாயச் சீர்திருத்தங்கள் (நூல்)

**திருவள்ளுவரின் சமுதாயச் சீர்திருத்தங்கள்** (தொகுதி - 1) என்ற தலைப்பில் முனைவர் கு. மோகனராசு ஓர் ஆய்வு நூலை 2005இல் மணிவாசகர் பதிப்பகத்தின் வழியாக வெளியிட்டார்
# திருவள்ளுவரின் சமுதாயச் சீர்திருத்தங்கள் (நூல்)

## நூலின் நோக்கம்

இந்நூலின் நோக்கத்தை நூலாசிரியர் பின்வருமாறு விளக்குகிறார்:
# திருவள்ளுவரின் சமுதாயச் சீர்திருத்தங்கள் (நூல்)

## நூலின் உள்ளடக்கம்

திருவள்ளுவர் சமுதாயத்தின் பல்வேறு துறைகளில் சீர்திருத்தம் கொணர விழைந்தார். அத்துறைகளை ஒவ்வொன்றாக இனம் கண்டு அவற்றை நூலாசிரியர் கீழ்வருமாறு வரிசைப்படுத்துகிறார்:  
1. காதல் மணம்  
2. பாலியல் உணர்வும் கட்டுப்பாடும்  
3. ஒருவனுக்கு ஒருத்தி  
4. பெண்ணின விழிப்புணர்வு  
5. துறவு வாழ்க்கை  
6. எல்லார்க்கும் எல்லாம்  
7. ஊனமுற்றோர் மறுவாழ்வு  
8. மன்னிக்க முடியாத குற்றங்கள்  
9. வருணப் பகுப்பும் மாற்றுக் கருத்தும்  
10. புராணக் கற்பனையும் புதிய பார்வையும்  
11. வன்முறை எதிர்ப்பு
# திருவள்ளுவரின் சமுதாயச் சீர்திருத்தங்கள் (நூல்)

## நூலிலிருந்து ஒரு பகுதி

*வருணப் பகுப்பும் மாற்றுக் கருத்தும்* என்ற தலைப்பில் நூலாசிரியர், திருவள்ளுவர் சமுதாயத்தில் அனைவரும் சமமே என்றும், சாதி இன அடிப்படையில் உயர்வுதாழ்வு கற்பித்தல் தவறு என்றும் எண்பித்து, சீர்திருத்த வழியைக் காட்டுவதைப் பின்வருமாறு விளக்குகின்றார்:
# சூலை நாட்கள்

**சூலை நாட்கள்** என்பது 1917இல் உருசியாவின் சென் பீட்டர்ஸ்பேர்க்கில், சூலை மூன்றுக்கும் சூலை 7க்கும் இடையே(யூலியன் நாட்காட்டி) (16 சூலை– 20 சூலை, கிரெகொரியின் நாட்காட்டி), உருசிய இடைக்கால அரசை எதிர்த்து தாமாக எழுந்த போராட்டக்காரர்களுக்கும் படைவீரர்களுக்கும் இடையே நிகழ்ந்த சண்டையைக் குறிப்பிடுகிறது. இந்தப் போராட்டங்களுக்கு போல்செவிக்குகள் தலைமை தாங்கினர்.  
அமைதியான முறையில் மறியலில் ஈடுபட்டிருந்தவர்களின் மீது இராணுவம் தனது தாக்குதலை நிகழ்த்தியது. போல்செவிக்குகளுக்கு எதிராக அடக்குமுறைகளைக் கையாண்டது.
போல்செவிக்குகளின் தலைவராக விளங்கிய விளாடிமிர் லெனின் தலைமறைவானார்; மற்றத் தலைவர்கள் கைது செய்யப்பட்டனர். சூலை நாட்களின் இறுதியில் அக்டோபர் புரட்சியின் முந்தைய நாட்களில் போல்செவிக்குகளின் செல்வாக்கில் தற்காலிக இறக்கம் ஏற்பட்டதுடன் வளர்ச்சியும் தடைபட்டது.
# சூலை நாட்கள்

## மேலும் அறிய

-
-
-
# மதுரை மீனாட்சியம்மை இரட்டை மணிமாலை

**மதுரை மீனாட்சியம்மை இரட்டை மணிமாலை** என்னும் நூல் 17 ஆம் நூற்றாண்டில் வாழ்ந்த குமரகுருபரர் இயற்றிய நூல்களில் ஒன்று. தமிழ் மொழியில் தோன்றிய முதல் இரட்டைமணிமாலை காரைக்கால் அம்மையாரால் கி. பி. ஐந்தாம் நூற்றாண்டில் பாடப்பட்டது. அதுமுதல் பற்பல இரட்டைமணிமாலை நூல்கள் தோன்றின. வெண்பா, கட்டளைக் கலித்துறை ஆகிய இருவகைப் பாக்கள் மாறி மாறி அடுத்தடுத்து வரும்படி அந்தாதித் தொடையோடு 20 பாடல்களைக் கொண்டதாய்ப் பாடப்படுவது இரட்டைமணிமாலை. இந்த நூலும் இந்த இலக்கண நெறியில் பாடப்பட்டுள்ளது. மதுரை மீனாட்சியம்மை இந்த நூலின் பாட்டுடைத் தலைவி.
# மதுரை மீனாட்சியம்மை இரட்டை மணிமாலை

## பாடல் - எடுத்துக்காட்டு

கடம்ப வன வல்லி, செலுவக் கர்ப்பூர வல்லி,  
மடந்தை அபிடேக வல்லி - நெடுந்தகையை  
ஆட்டுவிப்பாள் ஆடல் இவட்கு ஆடல் வேறு இல்லை எமைப்
பாட்டுவிப்பதும் கேட்பதும்  
நா உண்டு நெஞ்சு உண்டு நற்றமிழ் உண்டு நயந்த சிவ  
பா உண்டு இனங்கள் பலவும் உண்டே பங்கில் கொண்டிருந்தோர்  
தே உண்டு உவக்கும் கடம்பாடு அவிப் பசுந்தேனின் பைந்தாள்  
பூ உண்டு நார் ஒன்று இலையாம் தொடுத்துப் புனைவதற்கே.
# மதுரை மீனாட்சியம்மை இரட்டை மணிமாலை

## வெளி இணைப்பு

- தொகுப்பு மதுரை மீனாட்சியம்மை இரட்டை மணிமாலை - நூல் மூலம்
# தில்லைச் சிவகாமியம்மை இரட்டை மணிமாலை

**தில்லைச் சிவகாமியம்மை இரட்டை மணிமாலை** என்னும் சிற்றிலக்கியம் 17 ஆம் நூற்றாண்டில் வாழ்ந்த குமரகுருபரர் இயற்றிய நூல்களில் ஒன்று. இரட்டைமணிமாலை என்னும் சிற்றிலக்கிய இலக்கண நெறிக்கு ஏற்ப 20 பாடல்களைக் கொண்ட நூல் இது. சிதம்பரம் நடராசப் பெருமான் கோயிலின் அம்மை பெயர் 'சிவகாமியம்மை'. இவளைப் பாட்டுடைத் தலைவியாகக் கொண்டு பாடப்பட்டுள்ள நூல் இது.
# தில்லைச் சிவகாமியம்மை இரட்டை மணிமாலை

## பாடல் - எடுத்துக்காட்டு

மறை நாறும் செவ்வாய் மடக்கிள்ளாய் பிள்ளைப்  
பிறை நாறும் சீறடி அம் பெதாய் - நறை நாறும்  
நாள் கமலம் சூடேம் நறுந் துழாய் தேடேம் நின்  
தாள் கமலம் சூடத் தரின்.
# தில்லைச் சிவகாமியம்மை இரட்டை மணிமாலை

## வெளி இணைப்பு

- தில்லைச் சிவகாமியம்மை இரட்டை மணிமாலை - மூலம்
# ஒருபோகு

**ஒருபோகு** என்பது கலம்பகம் என்னும் சிற்றிலக்கியத்தில் உறுப்பாக வரும் ஒருவகை யாப்பு. தொல்காப்பியம் இதனைக் கொச்சக ஒருபோகு எனக் குறிப்பிடுகிறது. யாப்பருங்கலமும் இதனைக் குறிப்பிடுகிறது. இது கலிப்பாவின் வகைகளில் ஒன்று. தரவு, தாழிசை, தனிச்சொல், சுரிதகம், அராகம், அம்போதரங்கம் ஆகியவை இந்தப் பாவில் வரும் உறுப்புக்கள்.  
**ஒருபோகு** என்பது கலிப்பா வகைகளில் ஒன்று. இது கலிப்பா-யாப்பின் உறுப்புகள் குன்றியும் இடம் மாறியும் வரும்.
அது கொச்சகக் கலிப்பா,  
அம்போதரங்கக் கலிப்பா என இரண்டு வகைப்படும்.
# ஒருபோகு

## பாடல் எடுத்துக்காட்டு

<>மயங்கிசைக் கொச்சகக்கலிப்பா</>
<>தரவு</>
1
:நீர்கொண்ட கடலாடை நிலமகளுக் கணியான
:கார்கொண்ட பொழிற்காசிக் கடிநகரங் குளிர்தூங்க
:இடமருங்கிற் சிறுமருங்குற் பெருந்தடங்க ணின்னமிர்தும்
:சடைமருங்கி னெடுந்திரைக்கைப் பெண்ணமிர்துந் தலைசிறப்பக்
:கண்பதுவு கடவுண்மணி தெரிந்தமரர் கம்மியன்செய்
:விண்கதுவு பொலங்குடுமி விமானத்தின் மிசைப்பொலிந்தோய்.
2
:நிற்பனவுந் தவழ்வனவு நடப்பனவு மாய்நிலத்துக்
:கற்பமள விலகண்டு முறுகளைகண் காணாமே
:பழங்கணுறு முயிர்கடுயர்க் கடனீத்துப் பரங்கருணை
:வழங்குபர மானந்த மாக்கடலிற் றிளைத்தாட
:உரையாத பழமறையின் முதலெழுத்தி னொண்பொருளை
:வரையாது கொடுத்திடுநின் வள்ளன்மை வாழ்த்துதுமே.
<>தாழிசை</>
1
:நீரெழுத்துக் கொத்தவுட னீத்தார்க்கு நீநவில்வ
:தோரெழுத்தே முழுதுமவ ரெவ்வண்ண முணர்வதுவே.
2
:என்பணிவ துடுப்பதுதோ லெம்பிரான் றமர்க்களவர்
:முன்பணியும் பேறுடையார் திசைமுகனு முகுந்தனுமே.
3
:செடிகொண்முடைப் புழுக்கூடே சிற்றடியோ மிடுதிறைமற்
:றடிகளடி யார்க்களிப்ப தானந்தப் பெருவாழ்வே.
4
:பற்பகனோற் றருந்தவரும் பெறற்கரிய பரந்தாமம்
:எற்புடல்விற் றளியேமுங் கொளப்பெறுவ திறும்பூதே.
5
:நிணம்புணர்வெண் டலைக்கலன்கொ னேரிழைமுத் தித்திருவை
:மணம்புணர்வார்க் கையனருண் மணவாளக் கோலமே.
6
:முடைத்தலையிற் பலிகொள்வான் மூவுலகு மவரவர்தங்
:கடைத்தலையிற் றிரிவதுகொல் யாம்பெறுநின் காணியே.
<>அராகம்</>
1
:உளதென விலதென வொருவரொ ரளவையின்
:அளவினி லளவிட லரியதொ ருருவினை.
2
:இதுவென லருமையி னெழுதரு மொழிகளும்
:அதுவல வெனுமெனி னுவருனை யறிபவர்.
3
:அவனவ ளதுவெனு மவைகளி னுளனலன்
:எவவை னிவனென வெதிர்தரு தகைமையை.
4
:அறிபவ ரறிவினு ளறிவுகொ டறிவுறு
:நெறியல தொருவரு மறிவரு நிலைமையை.
<>நாற்சீரோரடி அம்போதரங்கம்</>
:ஆணொடு பெண்ணுரு வமைத்து நின்றனை.
:பூண்முலை கலந்துமைம் புலனும் வென்றனை.
:எண்வகை யுறுப்பினோ ருருவெ டுத்தனை.
:தொன்மறைப் பனுவலின் றொடைதொ டுத்தனை.
<>முச்சீரோரடி அம்போதரங்கம்</>
:வடவரை குழைய வளைத்தனை.
:மலைமகண் முலைக டளைத்தனை.
:விடமமிர் தமர விளைத்தனை.
:விசயனொ டமர்செந் திளைத்தனை.
:வரிசிலை வதனை யெரித்தனை.
:மதகரி யுரிவை தரித்தனை.
:அருமறை தெரிய விரித்தனை.
:அலகில் பல் கலைக டெரித்தனை.
<>இருசீரோரடி அம்போதரங்கம்</>
:அழல்வி ழித்தனை.
:பவமொ ழித்தனை.
:ஆற ணிந்தனை.
:மாற ணிந்தனை.
:மழுவ லத்தினை.
:முழுந லத்தினை.
:மாந டத்தினை.
:மானி டத்தினை.
:அலகி றந்தனை.
:தலைசி றந்தனை.
:அருள்சு ரந்தனை.
:இருடு ரந்தனை.
:உலக ளித்தனை.
:தமிழ்தெ ளித்தனை.
:ஒன்று மாயினை.
:பலவு மாயினை.
<>தாழிசை</>
1
:அலகில்பல புவனங்க ளடங்கலுமுண் டொழிப்பாய்க்குக்
:கொலைவிடமுண் டனையென்று கூறுவதோர் வீறாமே.
2
:பயின்மூன்று புவனமுங்கட் பொறிக்கிரையாப் பாலிப்பாய்க்
:கெயின்மூன்று மெரிமடுத்தா யென்பதுமோ ரிசையாமே.
3
:அடியவரே முக்குறும்பு மறவெறிந்தா ரெனினடிகள்
:விடுகணைவிற் காமனைநீ வென்றதுமோர் வியப்பாமே.
4
:இக்கூற்றின் றிருநாமத் தொருகூற்றுக் கிலக்கென்றால்
:அக்கூற்றங் குமைத்தனையென் றிசைப்பதுமோ ரற்புதமே.
<>எனவாங்கு</> இது தனிச்சொல்
<>சுரிதகம்</>
:உலகுசூற் கொண்ட தலைவியு நீயும்
:மலைபக வெறிந்த மழவிளங் குழவியை
:அமுதமூற் றிருக்குங் குமுதவாய்த் தேறல்
:வண்டுகி னனைப்ப மடித்தலத் திருத்திக்
:கண்களிற் பருகியக் காமரு குழவி
:எழுதாக் கிளவி யுன்சுவை பழுத்த
:மழலைநா றமிர்தம் வாய்மடுத் துண்ணச்
:செஞ்செவி நிறைத்தநும் மஞ்செவிக் கடிகளென்
:புன்மொழிக் கடுக்கொளப் புகட்டின்ன்
:இன்னருள் விழைகுவா யிறும்பூ துடைத்தே.
# கன்பூசியசும் திருவள்ளுவரும் (நூல்)

**கன்பூசியசும் திருவள்ளுவரும்** என்னும் திருக்குறள் ஆய்வு நூலை முனைவர் கு. மோகனராசு 2003இல் மணிவாசகர் பதிப்பகத்தின் வழியாக வெளியிட்டுள்ளார்.
# கன்பூசியசும் திருவள்ளுவரும் (நூல்)

## நூல் எழுந்த வரலாறு

கன்பூசியசையும் திருவள்ளுவரையும் ஒப்பிட்டு ஆய்வு செய்து நூலாக வெளியிட்ட கு. மோகனராசு இந்த நூல் எழுந்த வரலாற்றை "முன்னுரையில்" விரிவாகத் தருகிறார். இந்த ஒப்பாய்வை அவர் 1980இல் தொடங்கினார். 1983இல் சென்னைப் பல்கலைக்கழகத் திருக்குறள் ஆய்வு மையம் சார்பில் நடைபெற்ற திருக்குறள் ஆய்வரங்கில் "கன்பூசியசும் திருவள்ளுவரும்" என்ற தலைப்பில் நூலாசிரியர் விரிவான ஆய்வுரை ஒன்று வழங்கினார்.
;
*இந்த ஆய்வுரை "திருக்குறள் ஆய்வும் மதிப்பீடும்" என்னும் பெயரில் சென்னைப் பல்கலைக்கழகத் திருக்குறள் ஆய்வு மைய வெளியீடாக வந்த நூலில் ஒரு கட்டுரையாக (78 பக்கங்கள்) வெளிவந்தது. இக்கட்டுரையே சற்று விரிவாக்கம் பெற்று, "கன்பூசியசும் திருவள்ளுவரும்" என்னும் நூலாகத் தற்போது வெளிவருகின்றது* (பக்கங்கள் 7-8).
# கன்பூசியசும் திருவள்ளுவரும் (நூல்)

## நூலின் உள்ளடக்கம்

"நுழைவாயில்" என்னும் அறிமுகப் பகுதியைத் தவிர இந்த நூலில் 8 அதிகாரங்கள் அடங்கியுள்ளன. அவை கீழ்வருமாறு:
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### நுழைவாயில்

(கன்பூசியசும் திருவள்ளுவரும்; காலம்; மரபுக் கதையிலோர் ஒற்றுமை; இலக்கியப் பணி; லூன்யூ; லூன்யூவும் திருக்குறளும்)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 1. கடவுள்

(கடவுள் நம்பிக்கை; கடவுள் ஒருவரா? பலரா; சூழலும் தேவையும்; கல்வியும் கடவுள் கருத்துகளும்; கடவுட் பண்பும் பணியும்; கடவுள் நெறி; வழிபாடும் பயனும்; பிற கருத்தாக்கங்கள்; நிறைவுரை)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 2. உயர்ந்தோர்

(சூன்ட்சுவும் அந்தணரும்; உயர்ந்தோரும் கல்வியும்; உயர்ந்தோரும் எண்ணங்களும்; உயர்ந்தோரும் சொல்லும்; உயர்ந்தோரும் செயலும்; உயர்ந்தோரும் நட்பும்; உயர்ந்தோரும் சமுதாய உறவும்; உயர்ந்தோரும் அரசியல் தொடர்பும்; நிறைவுரை)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 3. கல்வி

(முன்னுரை; கல்வியின் நோக்கங்கள்; கற்கும் எல்லை; எல்லோர்க்கும் கல்வி; ஆசிரியர்; மாணவர்; கற்பதற்கு உரியன; கற்பிக்கும் முறைகள்; கற்கும் முறைகள்; கல்வியின் பயன்கள்; நிறைவுரை)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 4. நட்பு

(வரையறை; நட்பின் அடிப்படை; நட்புக் கொள்ளத் தக்கவர்கள்; பழகுமுறை; நட்புக் கொள்ளத் தகாதவர்கள்; நட்புக் கொள்ளத் தகாதவரிடம் பழகும் முறைகள்; நட்பிலிருந்து விலகல்; நட்பின் பயன்கள்; நிறைவுரை)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 5. அரசர்

(அரச மரபு; பெயர்ப் பொருண்மை; பண்புகள் உடைமை; அரசரின் பணிகள்; ஆளுந்திறன்; தவறும் தண்டனையும்)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 6. அமைச்சர்

(சொல்லும் பொருளும்; அமைச்சரும் அரசியலும்; அமைச்சியலும் மகளிரும்; அமைச்சர்க்குரிய தகுதிகள்; வினையாற்றும் திறன்; மன்னரைச் சேர்ந்தொழுகும் முறை)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 7. உலக ஒருமைப்பாடு

(உணர்வும் சூழலும்; அனைத்துயிரும் ஒன்றே; ஆண் பெண் சமன்மை; மேல் கீழ் உணர்வகற்றல்; ஊனமுற்றோர் மேம்பாடு; நீர் போல் இணைவு)
# கன்பூசியசும் திருவள்ளுவரும் (நூல்)

## நூலின் உள்ளடக்கம்

### 8. நிறைவுரை

(குறிப்புகள்; நூல்/கட்டுரை அடைவு)
# கன்பூசியசும் திருவள்ளுவரும் (நூல்)

## நூலிலிருந்து ஒரு பகுதி

பல தலைப்புகளில் திருவள்ளுவரையும் கன்பூசியசையும் ஒப்பாய்வு செய்தபின் நூலாசிரியர் "நிறைவுரை" என்னும் கடைசி அதிகாரத்தில் நூலின் ஆய்வு முடிவுகளை இவ்வாறு தொகுத்தளிக்கின்றார்:
# கலித்தளை

**கலித்தளை** என்பது பண்டைய தமிழ்ப் பாடல்களில் ஒன்றான கலிப்பாவில் மிகுதியாகப் பயின்றுவரும் தளை. இது வெண்டளை, ஆசிரியத்தளை, கலித்தளை, வஞ்சித்தளை என்னும் நான்கு வகைத் தளைகளில் ஒன்று. கலித்தளையானது அருவிநீர் கலிப்பது போல ஓசை துள்ளி நடக்கும்.
# கலித்தளை

## எடுத்துக்காட்டு

;ஏந்திசைத் துள்ளல்
| வருசினனார் | தருமறைநூல் | வழிபிழையா | மனமுடையார் |  |
| --- | --- | --- | --- | --- |
| இருவினைபோய் | விழமுனியா | வெதிரியகா | தியையரியா |  |
| நிருமலரா | யறிவினராய் | நிலவுவர்சோ | தியினிடையே.' | } |
- இந்தப் பாடலில் 'கருவிளங்காய்' என்னும் வாய்பாட்டில் முடியும் வாய்பாட்டுக் காய்ச்சீர் முன் 'நிரை' வந்து தளைந்து நிற்பதால் துள்ளும் ஓசை பெற்றுக் கலித்தளை ஆயிற்று.
- அடியோடு அடி தளையும்போதும் கலித்தளை
;அகவல் துள்ளல்
| முல்லைத்தார் | முடிமன்னர் | முடித்தலையை | முருக்கிப்போய் |  |
| --- | --- | --- | --- | --- |
| எல்லைநீர் | இயன்கொண்மூ | இடைநுழையும் | மதியம்போல் |  |
| மல்லலோங் | கெழில்யானை | மருமம்பாய்ந் | தொளித்த்தே | } |
- இது வெண்சீர் வெண்டளையும், கலித்தளையும் விரவி வந்தமையான் அகவல் துள்ளலோசை
- அடியோடு அடி புணரும்போது வெண்சீர் வெண்டளை
# சாரணபாசுகரன்

**சாரணபாசுகரன்** (1923 ஏப்ரல் 20 – 1986 நவம்பர் 25) (Saaranabashkaran) என்னும் டி. எம். எம். அகமது (T. M. M. Ahamed) கவிஞர்; இதழாளர். லைலா - மசுனு காதல் கதையை யூசுப் - சூலைகா என்னும் பெயரில் படைத்தவர்.
# சாரணபாசுகரன்

## பிறப்பு

சாரணபாசுகரன் தஞ்சாவூர் மாவட்டத்தில் உள்ள கூத்தாநல்லூரில் 1923 ஆம் ஆண்டு ஏப்ரல் திங்கள் 23 ஆம் நாள் பிறந்தார்.
# சாரணபாசுகரன்

## பணிக்கள வாழ்க்கை

சாரணபாசுகரன் 1945ஆம் ஆண்டில் காரைக்காலில் இருந்து வெளிவந்த பால்யன் என்னும் கிழமை இதழில் துணையாசிரியராகப் பணியாற்றினார். பின்னர் மலேயாவின் ஒரு பகுதியான பினாங்கில் இருந்து வெளிவந்த தேசநேசன் என்னும் நாளிதழில் ஆசிரியராகப் பணியாற்றினார். 1949 ஆம் ஆண்டில் மலேயாவில் இருந்து வெளிவந்த களஞ்சியம் என்னும் நாளிதழில் ஆசிரியராகப் பணியாற்றினார். 1957அம் ஆண்டில் திருச்சியில் இருந்து வெளிவந்த சன்மார்க்க சங்கு என்னும் திங்களிருமுறை இதழில் ஆசிரியராகப் பணியாற்றினார்.
# சாரணபாசுகரன்

## எழுத்துப்பணி

டி. எம். எம். அகமது என்னும் தனது இயற்பெயரில் சாரணபாசுகரன் எழுதிய ஜினானா ஜெயந்தி கீதம் என்னும் பாடல் 1936 ஆம் ஆண்டில் இதழொன்றில் வெளிவந்தது. இவருக்கு சாரணபாசுகரன் என்னும் புனைப்பெயரை 1937 ஆம் ஆண்டில் ந. மு. வேங்கடசாமி நாட்டார் சூட்டினார். அதன் பின்னர் சாரணபாசுகரன், அமரன், ரஹ்மத், இப்னு ரஹ்மத்துல்லாஹ் ஆகிய புனைப்பெயர்களில் டி. எம். எம். அகமது தனது படைப்புகளை வெளியிட்டார். அவற்றுள் சிலவற்றை பின்வரும் நூல்களாக வெளியிட்டார்:  
| வ.எண் | ஆண்டு | நூல் | வகை | பதிப்பகம் | குறிப்பு |
| --- | --- | --- | --- | --- | --- |
| 01 | 1946 | மணியோசை | கவிதை | ? |  |
| 02 | 1947 | சாபம் | கவிதை | ? |  |
| 03 | 1951 | சங்கநாதம் | கவிதை | ? |  |
| 04 | 1951 | இதயக் குமுறல் | கவிதை | ? |  |
| 05 | 1956 | யூசுப் – சூலைகா | காவியம் | ? |  |
| 06 | 1959 | மணிச்சரம் | கவிதை | ? |  |
| 07 | 1961 | நாடும் நாமும் | கவிதை | ? |  |
| 08 | 1977 | சாரணபாசுகரனின் கவிதைகள் | கவிதைகள் | ? | } |  
1950 ஆம் ஆண்டில் முசுலீம் முரசு என்னும் இதழ் நடத்திய சிறுகதைப் போட்டியில் வென்று முதற்பரிசு பெற்றார்.
# சாரணபாசுகரன்

## வானொலிப் படைப்புகள்

### கவியரங்கம்

திருச்சி வானொலி நிலையம் லெ. ப. கரு. ராமநாதன் தலைமையில் வாழ்க்கை வளமுற என்னும் பொதுத் தலைப்பில் நடத்திய கவியரங்கில் உணர்வு என்னும் துணைத்தலைப்பில் சாரணபாசுகரன் கவிதை படித்தார்.  
1960 சனவரி 14 ஆம் நாள் திருச்சி வானொலி நிலையம் ஏற்பாடு செய்த பொங்கல் கவியரங்கில் நாடு நகரம் என்னும் தலைப்பில் கவிதை படித்தார்.  
1963 சனவரி 13 ஆம் நாள் திருச்சி வானொலி நிலையம், சீனா ஆக்கிரமிப்பை எதிர்த்து, வீறுகொண்ட பாரதம் என்னும் தலைப்பில் ஏற்பாடு செய்த கவியரங்கில் சுவாமி சித்பவானந்தர் தலைமையில் தியாகம் என்னும் துணைத்தலைப்பில் கவிதை படித்தார்.  
1968 சனவரி 8 ஆம் நாள் சென்னையில் கூடிய இரண்டாம் உலகத் தமிழ் மாநாட்டில் நடைபெற்ற கவியரங்கில் வணிகன் என்னும் தலைப்பில் கவிதை படித்தார்.  
1968 சனவரி 14 ஆம் நாள் திருச்சி வானொலி நிலையம் அன்றைய உள்ளாட்சி அமைச்சர் பாவலர் முத்துச்சாமி தலைமையில் ஏற்பாடு செய்த கவியரங்கில் பால் என்னும் தலைப்பில் கவிதை படித்தார்.
# சாரணபாசுகரன்

## வானொலிப் படைப்புகள்

### வானொலி நாடகம்

ஈராக்கிய மன்னர் காரூன் முதலான் எழுவரை நாடகமாந்தர்களாகக் கொண்டு சாரணபாசுகரன் எழுதிய பிரிவை மாற்றிய பிரிவு என்னும் நாடகத்தை 1971 ஏப்ரல் 16 ஆம் நாள் திருச்சி வானொலி நிலையம் நாடகவிழாவை முன்னிட்டு ஒலிபரப்பியது.
# சாரணபாசுகரன்

## வானொலிப் படைப்புகள்

### சொற்பொழிவு

வரம்பு கடந்த வாழ்வில் அன்பு என்னும் தலைப்பில் 1971 அக்டோபர் 13 ஆம் நாளில் திருச்சி வானொலியில் இலக்கிய சொற்பொழிவு ஆற்றினார்.
# சாரணபாசுகரன்

## விருதுகள்

திருச்சி ஜமால் முகம்மது கல்லூரில் நடைபெற்ற முதல் இசுலாமிய தமிழிலக்கிய ஆராய்ச்சி மாநாட்டில் சாரணபாசுகரனின் தமிழ்ப்பணி பாராட்டப்பட்டது.  
1986 நவம்பர் 25 ஆம் நாளில் சாரணபாசுகரனுக்கு கவிஞர் திலகம் எனும் பட்டம் வழங்கப்பட்டது.
# சாரணபாசுகரன்

## மறைவு

சாரணபாசுகரன் 1986 நவம்பர் 25ஆம் நாள் மரணம் அடைந்தார்.
# வெண்டளை

**வெண்டளை** என்பது தமிழ்ப் பாடல்களில் காணப்படும் பண்டைய யாப்பிலக்கணக் குறியீடு. இதன் ஓசை வினாவுக்கு விடை செப்புவது போல அமைந்திருப்பதால் இதனைச் செப்பலோசை எனக் கூறுவர். இது வெண்பா யாப்புக்கு உரியது. எனினும் பிற யாப்புப் பாடல்களிலும் பயின்று வரும். இது இயற்சீர் வெண்டளை, வெண்சீர் வெண்டளை என இரண்டு வகைப்படும்.